ইরানের জাতীয় পতাকা

থাম্ব|250px|Flag of Iran before 1979 revolution
থাম্ব|ডান|250px|Flag of Iran from 1925 to 1964, and of the Opposition to the Islamic Republic

ইরানের বর্তমান জাতীয় পতাকা ১৯৮০ সালের জুলাই ২৯ তারিখে প্রবর্তন করা হয়। ইরানের ইসলামিক বিপ্লবের ভাবধারা এই পতাকায় প্রকাশ পেয়েছে। পতাকাটিতে তিনটি অণুভুমিক ডোরা আছে, উপরেরটি সবুজ, মাঝে সাদা এবং নিচে লাল।Constitution of the Islamic Republic of Iran: Chapter II, Article 18: "The official flag of Iran is composed of green, white and red colours with the special emblem of the Islamic Republic, together with the motto (Allahu Akbar)." সাদা ডোরাটি শান্তি ও লালটি হল সাহসের প্রতীক। পতাকার কেন্দ্রস্থলে লাল বর্ণের একটি চিহ্ন আছে, যা আল্লাহর নামকে নির্দেশ করছে। এই চিহ্নটি চারটি তারকা ও একটি তরবারি দ্বারা অঙ্কিত। চারটি তারা আল্লাহ শব্দটিকে নির্দেশ করে, এবং কেন্দ্রের তরবারিটি আরবি তাশদীদ, এবং তরবারির শক্তিকে নির্দেশ করছে। এটি অনেকটা টিউলিপ ফুলের আকারের মতো, যা ইরানের জন্য জীবন দেয়া তরুণদের প্রতীক। এই চিহ্নটির নকশা হামিদ নাদিমি প্রণয়ন করেন, এবং আয়াতুল্লাহ খোমেনি এটিকে ১৯৮০ সালের মে ৯ তারিখে সরকারী ভাবে অণুমোদন করেন।

পতাকার আরেকটি বৈশিষ্ট্য হল, কেন্দ্রের সাদা ডোরাটি ঘেঁষে সবুজ ও লাল ডোরাতে আল্লাহু আকবর লেখা আছে। উপরে ও নিচে প্রতি সারিতে ১১বার করে মোট ২২বার লেখা হয়েছে। এটি ১১তম মাসের ২২তম দিনের প্রতীক, যা ফার্সি সনের হিসাবে ইসলামী বিপ্লবের দিবসকে (২২শে বাহমান, ১৩৫৭, ফেব্রুয়ারি ১১, ১৯৭৯) নির্দেশ করছে।

 তথ্যসূত্র 

বিষয়শ্রেণী:দেশ অনুযায়ী পতাকা
বিষয়শ্রেণী:ইরান
বিষয়শ্রেণী:ইরানের জাতীয় প্রতীক
বিষয়শ্রেণী:ইরানের সংস্কৃতি
বিষয়শ্রেণী:জাতীয় পতাকা